**Osnovna škola Visoko**

Načini i kriteriji vrednovanja u virtualnoj učionici Povijesti

Predmetna učiteljica: Valentina Putar

|  |  |  |  |
| --- | --- | --- | --- |
| ELEMENTI VREDNOVANJA | **2 - U potpunosti ostvareno** | **1 - Djelomično ostvareno** | **0 – Nije ostvareno** |
| **Interes za predmet i učenje** | Interes za predmet, učenje i napredak je izrazito izražen. Učenik/ca je motiviran/a za rad što pokazuje svojim pristupom radu i redovitim izvršavanjem obveza. | Interes za predmet, učenje i napredak djelomično pokazuje ili pokazuje tek na poticaj učiteljice. Motivacija za rad je promjenjiva i ovisi o zadanoj aktivnosti. | Interes za predmet, učenje i napredak uopće nije izražen. Učenik/ca nije motiviran za rad što pokazuje neredovitim izvršavanjem obveza. Učenik uopće nije motiviran za rad. |
| **Suradnja i komunikacija s učiteljicom** | Redovito se prijavljuje u sustav, sudjeluje u svim sastancima i dogovorima s učiteljicom i drugim učenicima, često postavlja pitanja te ima razvijenu kulturu komuniciranja u digitalnom okruženju. Služi se hrvatskim standardnim jezikom pravilno oblikujući rečenice. | Učenik se prijavljuje u sustav, sudjeluje u većini sastanaka i dogovora s učiteljicom i drugim učenicima, uglavnom ne postavlja pitanja te ima djelomično razvijenu kulturu komuniciranja u digitalnom okruženju. Nastoji se služiti hrvatskim standardnim jezikom, no ponekad se ne trudi pravilno oblikovati rečenice. | Učenik se neredovito prijavljuje u sustav, ne sudjeluje u sastancima i dogovorima s učiteljicom i drugim učenicima, uopće ne postavlja pitanja te nema razvijenu kulturu komuniciranja u digitalnom okruženju. Ne služi se hrvatskim standardnim jezikom te upotrebljava razgovorni jezik. |
| **Samostalnost u radu** | Samostalan/samostalna je u radu, ne traži pomoć i sve probleme brzo i samostalno rješava. | Učenik/ca je uglavnom samostalan u radu, ponekad je potrebna pomoć u radu i poticaj od strane učiteljice. | Ne radi samostalno, niti uz pomoć i poticaj, ne traži pomoć učiteljice niti drugih učenika. |
| **Redovitost izvršavanja obveza i zadaća** | Učenik/ca redovito izvršava sve zadaće, poštuje rokove i sve zadatke predaje na vrijeme i sudjeluje u svim aktivnostima koje pripremi učiteljica. Tijekom dana prati sve obavijesti i upute u virtualnoj učionici. | Učenik/ca zadaće uglavnom izvršava na vrijeme, ponekad kasni s predajom zadaća ili zadaću šalje nakon što ga/ju učiteljica podsjeti na zadatak. Sudjeluje u većini aktivnosti koje pripremi učiteljica. Ponekad mu/ joj promaknu upute i obavijesti u virtualnoj učionici. | Učenik/ca ne izvršava obveze i ne piše zadaće unatoč stalnom poticaju učiteljice. Ignorira sve ili većinu poruka učiteljice. Ne poštuje rokove i ne sudjeluje u aktivnostima koje priprema učiteljica. Obavijesti i upute u virtualnoj učionici ili uopće ne čita ili čita sa zakašnjenjem. |
| **Kvaliteta zadaća** | Sve zadaće i zadatci napravljeni su na 90%-100% točnosti te je vidljiva kreativnost, primjena znanja i korištenje raznovrsnih izvora znanja. Kvaliteta zadaća je iznimna. | Sve zadaće i zadatci napravljeni su na 50-80% točnosti, a kvaliteta zadaća je zadovoljavajuća. | Sve zadaće i zadatci ili nisu napravljeni ili su napravljeni na manje od 40% točnosti, ponekad su prepisani, a kvaliteta zadaća je nezadovoljavajuća. |

|  |  |
| --- | --- |
| **Bodovi** | **Ocjena** |
| 9-10 | 5 |
| 8 | 4 |
| 7 | 3 |
| 5-6 | 2 |
| 0-4 | 1 |

Rubrike za vrednovanje referata

|  |  |  |  |  |
| --- | --- | --- | --- | --- |
| **ELEMENTI VREDNOVANJA** | **RAZINA OSTVARENOSTI KRITERIJA (BODOVI)** | | | |
| **3 - IZVRSNO** | **2 – DOBRO** | | **1 – POTREBNO DORADITI** |
| SADRŽAJ | Sadržaj referata je u potpunosti točan, nema pogrešnih informacija.  Podatci koji nedostaju ne utječu na kvalitetu referata. | Referat sadrži neke netočne podatke. Nedostaju podatci koji utječu na kvalitetu referata. | | Većina podataka nedostaje, izneseni podatci su često su ili uglavnom netočni. |
| OBRAĐENOST TEME | Tema je jasno izložena, rečenice su samostalne i smislene. U radu su izloženi temeljni problemi, pokazana je vještina razumijevanja, objašnjavanja i povezivanja povijesnih procesa, postoji i vlastito mišljenje. | Način pisanja ukazuje na nejasnoće, tekst je nesamostalan, parafrazira isključivo udžbenički tekst, vještina razumijevanja i povezivanja nije pokazana. | | Tema nije objašnjena, nedostaje većina ili je potpuno pogrešno objašnjeno. Rad je nejasan.  Rečenice su tek nizane jedna iza druge. |
| IZRADA I STRUKTURA RADA | Zadana struktura je u potpunosti poštivana (naslovna strana, uvod, razrada, zaključak, literatura).  Poštivana su pravopisna i jezična pravila.  Rad je precizan i uredan. | Zadana struktura nije u potpunosti poštivana, postoje neka odstupanja.  Pravopisne i stilske pogreške dijelom utječu na razumijevanje teksta  Rad nije precizan i uredan. | | Zadana struktura nije u potpunosti poštivana, postoje veća odstupanja.  Pravopisne i stilske pogreške utječu na razumijevanje teksta  Rad nije precizan i uredan. |
| ROK IZRADE | **1** | | **0** | |
| Rad je izrađen i predan u dogovorenom terminu. | | Rad nije predan u dogovorenom terminu. | |

|  |  |
| --- | --- |
| **Bodovi** | **Ocjena** |
| 9-10 | 5 |
| 8 | 4 |
| 7 | 3 |
| 5-6 | 2 |
| 0-4 | 1 |

**KAKO NAPISATI REFERAT?**

**Cilj i svrha referata:**

* naučiti istraživati zadanu temu
* samostalno ju obraditi
* znati izvijestiti o rezultatima istraživanja

**Struktura referata**

Referat se sastoji od 3 dijela:

* 1. **Naslovnica**
  2. **Obrada teme (sastoji se od uvoda, razrade i zaključka)**
  3. **Literatura**

Navedena dijelovi referata moraju biti odvojeni, tj. svaki mora započeti na novoj stranici.

1. **Naslovnica** sadrži naslov teme, ime i prezime učenika, ime i prezime učitelja, ime škole, mjesto te datum.

***Primjer***

Osnovna škola Visoko

Visoko 20

224 Visoko

42

NASLOV TEME

Referat iz povijesti

Učiteljica: Ime i prezime

Učenik: Ime i prezime, razred

Visoko, 10. 5. 2020.

1. **Obrada teme** sastoji se od uvoda, razrade i zaključka.

Uvod mora biti kratak i jasan. U njemu najavljujemo temu i objašnjavamo motivaciju za izradu referata.

U razradipostupno iznosimo svoju temu kronološkim slijedom (od početka prema kraju). Iznosimo sve što smo pronašli, osmišljavamo na koji način ćemo to napisati. Ne pišemo bespotrebne i duge priče, već samo srž (ono bitno) teme koju smo dobili za referat. Odabiremo zanimljivosti iz života onih ličnosti o kojima pišemo ili pak najzanimljivije trenutke nekih događaja o kojima pišemo. Sadržaj možemo podijeliti u poglavlja.

Zaključak **i**zdvaja ključne elemente koje ste obradili i vaš sud o obrađenoj temi (npr. što mislimo o tome koliko je ona utjecala na povijest i kakve je posljedice uzrokovala).

**3. Literatura** je popis koji sadrži abecednim redom prezimena autora i nazive svih dokumenata i izvora koje ste koristili pri izradi rada (knjige, udžbenik, magazini, časopisi, dnevni tisak, Internet). Osnovni podaci su: - prezime i ime autora (do tri autora) - naslov djela (i podnaslov, ako postoji) - mjesto izdavanja - izdavač - godina izdanja. u popisu literature prvo navodimo knjige, zatim časopise i na kraju internetske stranice.

* + **Knjige**

[Prezime, Ime, *Naziv djela (pisano kurzivom)*, mjesto izdanja, ime nakladnika, godina izdanja.]

*Primjer:* 1.Macan, Trpimir, *Povijest hrvatskoga naroda*, Školska knjiga, Zagreb, 1992.

* + **Enciklopedije**

[*Naziv* enciklopedije, svezak, ime nakladnika, mjesto izdanja, godina izdanja.]

*Primjer:* 2. Hrvatski biografski leksikon, sv.1, JLZ, Zagreb, 1983.

* + **Članci iz** č**asopisa**

[Prezime, Ime, Naslov članka (pisano kurzivom), naziv časopisa, broj časopisa, godina

izdanja navedenog broja, stranice na kojima je članak tiskan]

*Primjer:* 3. Novacic, G.: *Kona*c*no razotkrivamo Facebook!*, Vidi, br. 184., 2009., str.46,47.

* + **Internet stranice**

[naziv web stranice, URL adresa web stranice, datum]

*Primjer:* 4. How Stuff Works, www.howstuffworks.com (12.5.2004.)

http://www.gimnazija-deveta-zg.skole.hr/informatika\_2010\_2011 (19.10.2010.)

**Citiranje**

Referat ne smijete kopirati ili prepisati. Kada želimo poduprijeti svoje misli ili informacije informacijama koje su plod rada nekog drugoga služimo se citatom. Svrha citiranja je čitatelja dovesti do izvora te informacije. Ako ne citiramo, stvaramo plagijat, jer smo proizvod tuđeg intelektualnog rada prikazali kao svoj te time povrijedili nečije autorsko pravo.

Citirani tekst stavljamo u navodne znakove. Na kraju citiranog teksta postupate ovako: u

Wordu na izborniku birajte **Umetanje (Insert) › Referenca › Fusnote** - u okviru koji se uključi birajte: dno stranice, neprekinuto numeriranje, umetni. Ispod crte na dnu stranice, po pravilima za popis literature, navodi se izvor iz kojega je citirano.

*Primjer citiranja:*

**“Citat** m (gen. jd citata) izvadak iz teksta (neke vrste) koji se točno prenosi, navodi od riječi do riječi; navod lat. citatum ‹ citare: pozvati”**1**

**1**Anić, V. Rječnik stranih riječi. 2. izd. Zagreb: Novi Liber, 2000.

**Ostale napomene:**

* stranice u referatu moraju biti numerirane (moramo napisati brojeve stranica), ali ne i naslovna stranica.
* za pisanje referata najčešće se koriste standardni fontovi koji su lakši za čitanje - Times New Roman ili Arial veličine 12 (prored 1.5)
* iza interpunkcijskih znakova dolazi razmak
* slikovne priloge treba obilježiti brojem i opisati.